Sin za ta ci gaba da kasance mambar hukumar gudanarwa ta UNESCO - china radio international
Sin za ta ci gaba da kasance mambar hukumar gudanarwa ta UNESCO
2013-11-14 12:32:51 cri
Yayin babban taron Hukumar Ilimi, Kimiyya da Al'adu ta MDD wato UNESCO karo na 37 da aka yi jiya Laraba 13 ga wata, kasar Sin ta cimma nasarar ci gaba da kasance mambar hukumar gudanarwa ta UNESCO bisa kuri'u masu rinjaye, tsawon lokacin aikinta shekaru hudu ne.
Hukumar gudanarwar UNESCO wata babbar hukuma ce mai kunshe da mambobi 58, wadanda ake zaba yayin babban taron hukumar, sa'annan wa'adin aikin ko wace mambarta ke kasancewa shekaru hurhudu. Haka nan bayan ko wane shekaru biyu a kan zabi rabin mambobin hukumar. A zaman babban taron da aka yi ran 13 ga wata, gaba daya mambobin kasashe 28, sun cimma nasarar zama mambobin hukumar, tare da sauran mambobi guda 30 da aka zaba a shekarar 2011, jimillar mambobin da za su kasance sabuwar hukumar gudanarwa ta UNESCO.
Bisa ka'idojin hukumar ta UNESCO, ana zabar mambobin hukumar bisa yankuna daban daban, watau kasar Sin tana yankin Asiya da Pasifik, mai kunshe da 'yan takara 7, a zaben na wannan karo kasar Sin ta kasance ta farko wajen samun kari'u, lamarin ya sa za ta ci gaba da zama mambar hukumar. (Maryam)
v UNESCO ta amince da samar da asusun kiyaye al'adun tarihi da aka gada daga kaka da kakanni a kasar Mali 2013-10-30 15:00:56
v An yi taron koli na birane da suka fi kirkiro da sabbin tunani na hukumar UNESCO a birnin Beijing 2013-10-21 15:35:54
v UNESCO ta sanya cibiyar kayan tarihi dake Agadez cikin jerin muhimman ababen tarihi na duniya 2013-06-23 16:09:38
v Ofishin MDD zata yi amfani da kimiyyar wayar salula don taimakon yaki da jahilci a Nigeriya 2013-05-01 16:31:06
v Mauritius za ta karbi bakuncin taron UNESCO kan sauyin yanayi 2013-03-20 14:09:28
v Kasar Isra'ila ta ba da umurnin hanzarta gina matsugunan Yahudawa don mayar da martani ga shigar da Falesdinu kungiyar UNESCO 2011-11-02 10:37:43